CELEX: 62004CA0463
Language: el
Date: 2007-12-06 00:00:00
Title: Συνεκδικασθείσες υποθέσεις C-463/04 και C-464/04: Απόφασητου Δικαστηρίου (πρώτο τμήμα) της 6ης Δεκεμβρίου 2007 (αιτήσεις του Tribunale Amministrativo Regionale per la Lombardia — Ιταλία για την έκδοση προδικαστικής αποφάσεως) — Federconsumatori, Adiconsum, ADOC, Ercole Pietro Zucca (C-463/04) και Associazione Azionariato Diffuso dell'AEM SpA, Filippo Cuccia, Giacomo Fragapane, Pietro Angelo Puggioni, Annamaria Sanchirico, Sandro Sartorio (C-464/04) κατά Comune di Milano (Άρθρο 56 ΕΚ — Ελεύθερη κυκλοφορία των κεφαλαίων — Περιορισμοί — Ιδιωτικοποιημένες επιχειρήσεις — Εθνική διάταξη κατά την οποία το καταστατικό μετοχικής εταιρίας μπορεί να παρέχει στο κράτος ή σε δημόσιο οργανισμό που έχει συμμετοχή στο κεφάλαιο αυτής το δικαίωμα απευθείας διορισμού ενός ή πλειόνων μελών του διοικητικού συμβουλίου)

26.1.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/2
            
         Απόφασητου Δικαστηρίου (πρώτο τμήμα) της 6ης Δεκεμβρίου 2007 (αιτήσεις του Tribunale Amministrativo Regionale per la Lombardia — Ιταλία για την έκδοση προδικαστικής αποφάσεως) — Federconsumatori, Adiconsum, ADOC, Ercole Pietro Zucca (C-463/04) και Associazione Azionariato Diffuso dell'AEM SpA, Filippo Cuccia, Giacomo Fragapane, Pietro Angelo Puggioni, Annamaria Sanchirico, Sandro Sartorio (C-464/04) κατά Comune di Milano
   (Συνεκδικασθείσες υποθέσεις C-463/04 και C-464/04) (1)
   
   (Άρθρο 56 ΕΚ - Ελεύθερη κυκλοφορία των κεφαλαίων - Περιορισμοί - Ιδιωτικοποιημένες επιχειρήσεις - Εθνική διάταξη κατά την οποία το καταστατικό μετοχικής εταιρίας μπορεί να παρέχει στο κράτος ή σε δημόσιο οργανισμό που έχει συμμετοχή στο κεφάλαιο αυτής το δικαίωμα απευθείας διορισμού ενός ή πλειόνων μελών του διοικητικού συμβουλίου)
   (2008/C 22/02)
   Γλώσσα διαδικασίας: η ιταλική
   Αιτούν δικαστήριο
   Tribunale Amministrativo Regionale per la Lombardia
   Διάδικοι στην υπόθεση της κύριας δίκης
   Federconsumatori, Adiconsum, ADOC, Ercole Pietro Zucca Zucca (C-463/04) και Associazione Azionariato Diffuso dell'AEM SpA, Filippo Cuccia, Giacomo Fragapane, Pietro Angelo Puggioni, Annamaria Sanchirico, Sandro Sartorio (C-464/04)
   κατά
   Comune di Milano
   
      Παρεμβαίνοντες: AEM SpA (C-463/04 και C-464/04), Edison SpA (C-463/04),
   Αντικείμενο της υποθέσεως
   Αίτηση εκδόσεως προδικαστικής αποφάσεως — Tribunale Amministrativo Regionale per la Lombardia — Ερμηνεία του άρθρου 56 ΕΚ — Εθνική νομοθεσία επιτρέπουσα στους δημόσιους οργανισμούς να διορίζουν μέλη του διοικητικού συμβουλίου ή ελεγκτές στις ιδιωτικοποιημένες επιχειρήσεις — Εφαρμογή εκ μέρους οργανισμού τοπικής αυτοδιοίκησης που διατηρεί σημαντική συμμετοχή στην ιδιωτικοποιημένη επιχείρηση
   Διατακτικό της αποφάσεως
   Το άρθρο 56 ΕΚ έχει την έννοια ότι απαγορεύει εθνική διάταξη, όπως το άρθρο 2449 του ιταλικού αστικού κώδικα, κατά την οποία το καταστατικό μιας μετοχικής εταιρίας μπορεί να παρέχει στο κράτος ή σε δημόσιο οργανισμό που έχει συμμετοχή στο κεφάλαιο της εταιρίας αυτής την ευχέρεια να διορίζει απευθείας ένα ή περισσότερα μέλη του διοικητικού συμβουλίου και η οποία, από μόνη της ή, όπως στις υποθέσεις της κύριας δίκης, σε συνδυασμό με διάταξη όπως το άρθρο 4 του νομοθετικού διατάγματος 332, της 31ης Μαΐου 1994, που κατέστη, κατόπιν τροποποιήσεων, ο νόμος 474, της 30ής Ιουλίου 1994, όπως τροποποιήθηκε με τον νόμο 350, της 24ης Δεκεμβρίου 2003, το οποίο αναγνωρίζει στο εν λόγω κράτος ή στον εν λόγω οργανισμό το δικαίωμα να μετέχει στη βάσει καταλόγων εκλογή των μελών του διοικητικού συμβουλίου τα οποία δεν διορίζει απευθείας, του επιτρέπει να έχει εξουσία ελέγχου δυσανάλογη προς τη συμμετοχή του στο κεφάλαιο της εταιρίας.
   
      (1)  ΕΕ C 249 της 14.10.2006.